El grupu teatral Contraste llevará a escena nes prósimes selmanes una obra que rescata --en forma de puzzle lliterariu--, la memoria de la escritora maliaya María Teresa Villaverde y Villaverde  (Tornón, Villaviciosa, 1882 - Figares, Sariegu,1934). La escritora bablista escribió poesía y teatru, que dio a conocer en vida parcialmente a traviés de la prensa local, amás d´en publicaciones como la revista del Centru Asturianu de Madrid, que fundara un tíu suyu, Antonio Balbín de Unquera, un asturianu nacíu na Villa y Corte que nunca renunció a les sos raíces asturianes. Tamién asoleyó poesíes na revista publicada pol colectivu asturianu bonaerense, ente´l que s´atopaba otru tíu, Guillermo Villaverde,  reproducíes por Etelvino González y Xurde Blanco na revista Lletres Asturianes.